﻿ देहरादून के एसडीएम पर बलात्कार की कोशिश का आरोप - Jansatta
सोने के दाम में छह सौ रुपए की गिरावट
हेडली ने कहा- लखवी का बेटा कश्मीर में मारा गया
देहरादून के एसडीएम पर बलात्कार की कोशिश का आरोप
पुलिस का कहना है कि इस मामले में अर्जी देने वाली लड़की और उसके साथियों को पूछताछ के लिए थाने बुलाया गया, लेकिन कोई नहीं आया। वहीं दूसरी ओर एसडीएम ने अपने खिलाफ फर्जी अर्जी देने वालों पर मानहानि का दावा ठोकने की बात कही है।
जनसत्ता देहरादून | February 14, 2016 01:02 am
मामले में पीड़ित लड़की ने देहरादून के एसडीएम और उसके दो साथियों पर बलात्कार की कोशिश करने का आरोप लगाया है।
देहरादून में एक मल्टीनेशनल कंपनी में काम करने वाली एक लड़की से कथित तौर पर बलात्कार की कोशिश का मामला तूल पकड़ने लगा है। मामले में पीड़ित लड़की ने देहरादून के एसडीएम और उसके दो साथियों पर बलात्कार की कोशिश करने का आरोप लगाया है। हालांकि जांच में जुटी पुलिस ने शुरुआती जांच में मामले को फर्जी बताया है।
देहरादून के नगर पुलिस अधीक्षक अजय कुमार के मुताबिक पुलिस ने क्रॉस रोड मॉल से मिले सीसीटीवी फुटेज में ऐसा कुछ भी नहीं पाया है। पुलिस का कहना है कि इस मामले में अर्जी देने वाली लड़की और उसके साथियों को पूछताछ के लिए थाने
बुलाया गया, लेकिन कोई नहीं आया। वहीं दूसरी ओर एसडीएम ने अपने खिलाफ फर्जी अर्जी देने वालों पर मानहानि का दावा ठोकने की बात कही है।
यह मामला देहरादून के वीवीआईपी इलाके सचिवालय के पास क्रास रोड मॉल का है। एक मल्टीनेशनल नेशनल कंपनी में काम करने वाली महिला ने आरोप लगाया कि शनिवार को वह अपने कुछ दोस्तों के साथ सचिवालय के पास मौजूद क्रॉस रोड मॉल घूमने आई थी, जहां रेस्तरां में देहरादून के एसडीएम और उनके दो साथी मौजूद थे। और वे उसके खिलाफ विवादास्पद टिप्पणी करने लगे। इस महिला के मुताबिक जब वह मॉल के शौचालय में गई तो ये लोग भी उसके पीछे आ गए। इन लोगों की इस हरकत का जब उसके एक साथी ने विरोध किया तो उसे इन लोगों ने बुरी तरह मारा-पीटा और मारते हुए उसे मॉल के बाहर तक ले गए। पीड़ित महिला ने इस मामले को लेकर एक तहरीर देहरादून की कोतवाली डालनवाला में दी है।
यूपी: पत्नी से हुआ झगड़ा, कनपटी में दाग दी पांच गोलियां, फिर हो गया फरार